AIŠKINAMASIS RAŠTAS

Dėl būsto, esančio Molėtų m., Mechanizatorių g. 9-28, nuomos rinkos kaina

1. **Parengto tarybos sprendimo projekto tikslai ir uždaviniai**

2008 m. lapkričio 13 d. su Danute Naruškevičiene sudaryta savivaldybės socialinio būsto nuomos sutartis. Šeimą sudarė 4 asmenys, iš jų du nepilnamečiai vaikai. Šiuo metu šeimą sudaro du asmenys. Danutė ir sūnus yra dirbantys (sūnus šiuo metu tarnauja armijoje).

Socialinio būsto nuomininkai kasmet iki gegužės 1 d. turi pateikti metines gyventojo (šeimos) turto deklaracijas (toliau – Deklaracija) už praėjusius kalendorinius metus, įskaitant pajamas. Už 2017 m. pateiktoje deklaracijoje, pajamos buvo 17984 Eur. Pajamų rūšis – su darbo santykiais arba jų esmę atitinkančiais santykiais susijusios išmokos. Lietuvos Respublikos paramos būstui įsigyti ar išsinuomoti įstatymo (toliau - Įstatymas) 11 straipsnio 2 dalies 2 punkte nustatyta, kad 2 asmenų šeimos metinės pajamos yra 7686 Eur, o šiuo atveju pajamos nustatytą dydį viršijo 10298 Eur arba 133,98 proc. Įstatymo 20 straipsnio 6 dalyje nustatyta, kad jeigu asmens ar šeimos, nuomojančios socialinį būstą, deklaruotas turtas (įskaitant gautas pajamas) už kalendorinius metus daugiau kaip 25 proc. viršija šio įstatymo 11 straipsnio 2 dalyje nustatytus metinius pajamų ir turto dydžius, asmuo ar šeima kreipiasi į savivaldybės tarybą dėl būsto nuomos rinkos kaina. Asmens ar šeimos prašymu savivaldybės taryba, įvertinusi socialinio būsto poreikį savivaldybėje, gali priimti sprendimą šį būstą nuomoti arba nenuomoti rinkos kaina kaip savivaldybės būstą. Rinkos kaina apskaičiuota vadovaujantis savivaldybės būsto, socialinio būsto nuomos ar išperkamosios būsto nuomos mokesčių dalies apskaičiavimo metodika.

2018 m. rugpjūčio 2 d. Danutė Naruškevičienė kreipėsi į Molėtų rajono savivaldybės administraciją dėl būsto, esančio Molėtų m., Mechanizatorių g. 9-28, nuomos rinkos kaina.

Molėtų rajono savivaldybė turi 110 socialinių būstų. Laukiančių išsinuomoti socialinius būstus - 145 šeimos ar asmenys. Molėtų rajono savivaldybės administracija siūlo Danutei Naruškevičienei būstą išnuomoti rinkos kaina. Kadangi būstą rinkos kaina prašoma nuomoti trečius metus iš eilės, siūloma taikyti rinkos pataisos koeficientą 3,5.

Parengto sprendimo projekto tikslas - išnuomoti Danutei Naruškevičienei 1 (vienerių) metų laikotarpiui butą, esantį Molėtų m., Mechanizatorių g. 3-28, kaip savivaldybės būstą rinkos kaina ir taikyti 3,5 rinkos pataisos koeficientą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 18 straipsnio 1 dalis;

Lietuvos Respublikos paramos būstui įsigyti ar išsinuomoti įstatymo 11 straipsnio 2 dalies 3 punktas, 14 straipsnio 1 dalies 1 punktas, 20 straipsnio 6 dalis;

Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodikos, patvirtintos Lietuvos Respublikos Vyriausybės 2001 m. balandžio 25 d. nutarimu Nr. 472 ,,Dėl Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodikos ir bazinio būsto nuomos ar išperkamosios būsto nuomos mokesčių dalies kompensacijos dydžio perskaičiavimo koeficiento patvirtinimo“, 6 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Danutės Naruškevičienės šeima turės galimybę nuomoti savivaldybės būstą.

Neigiamos pasekmės – Savivaldybės administracija neturės galimybės išnuomoti laukiantiems socialinio būsto.

**4. Priemonės sprendimui įgyvendinti**

Priimti teigiamą sprendimą

**5. Lėšų poreikis ir jų šaltiniai prireikus skaičiavimai ir išlaidų sąmatos**

Lėšų poreikio nėra.

**6. Vykdytojai, įvykdymo terminai**

Molėtų rajonosavivaldybės administracija.